Diari Oficial de la Generalitat Valenciana


Sumari del DOGV 4783, del 25-06-2004 (2004/6604)

ORDE de 3 de juny de 2004, de la Conselleria de Cultura, Educació i Esport, per la qual es modifica l'Orde de 3 d'octubre de 2003, de la Conselleria de Cultura, Educació i Esport, per la qual s'anticipa l'aplicació de l'avaluació, la promoció i els requisits per a l'obtenció del títol de Graduat en Educació Secundària Obligatòria, regulats per la Llei Orgànica 10/2002, de 23 de desembre, de Qualitat de l'Educació, en el curs acadèmic 2003-2004.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/2004/06/03/(1)/dof/vci/html**

### Dades del document

Número de DOGV
:   4783

Data del DOGV
:   25-06-2004

Secció del DOGV
:   I. DISPOSICIONS GENERALS

Número del document
:   2004/6604


Data del document
:   03-06-2004

Organisme emissor
:   Conselleria de Cultura, Educació i Esport

Tipus de document
:   Ordre

Correcció d'errades

Anàlisi jurídica

 Descriptors 

:   * avaluació de coneixements
    * legislació escolar
    * legislació
    * ensenyament secundari
    * títol d'estudis
    * ensenyament obligatori

ORDE de 3 de juny de 2004, de la Conselleria de Cultura, Educació i Esport, per la qual es modifica l'Orde de 3 d'octubre de 2003, de la Conselleria de Cultura, Educació i Esport, per la qual s'anticipa l'aplicació de l'avaluació, la promoció i els requisits per a l'obtenció del títol de Graduat en Educació Secundària Obligatòria, regulats per la Llei Orgànica 10/2002, de 23 de desembre, de Qualitat de l'Educació, en el curs acadèmic 2003-2004. [2004/X6604]
  
El Reial Decret 827/2003, de 27 de juny (BOE del dia 28), pel qual s'establix el calendari d'aplicació de la nova ordenació del sistema educatiu establida per la Llei Orgànica 10/2002, de 23 de desembre, de Qualitat de l'Educació, en la disposició addicional primera, prescriu que l'avaluació, la promoció i els requisits per a l'obtenció del títol de Graduat en Educació Secundària Obligatòria s'aplicaran en el curs acadèmic 2003-2004.
  
En conseqüència, esta Conselleria va publicar l'Orde de 3 d'octubre de 2003, per la qual s'anticipa l'aplicació de l'avaluació, la promoció i els requisits per a l'obtenció del títol de Graduat en Educació Secundària Obligatòria, regulats per la Llei Orgànica 10/2002, de 23 de desembre, de Qualitat de l'Educació, en el curs acadèmic 2003-2004 (DOGV de 06.11.03).
  
El Reial Decret 1.318/2004, de 28 de maig (BOE del dia 29), pel qual es modifica el mencionat Reial Decret 827/2003, de 27 de juny, establix un nou calendari d'aplicació d'esta nova ordenació del sistema educatiu.
  
D'acord amb este nou calendari, les mesures l'aplicació de les quals ha començat durant el present curs acadèmic 2003-2004, continuaran desenrotllant-se, mentre queda diferida l'aplicació de la resta de les mesures previstes en el citat Reial Decret 827/2003, de 27 de juny.
  
Per tot això, amb la finalitat d'adequar l'Orde de 3 d'octubre de 2003 d'esta Conselleria a allò que establix el Real Decret 1.318/2004, de 28 de maig, que diferix l'aplicació dels itineraris formatius de 3r de l'Educació Secundària Obligatòria i dels Programes d'Iniciació Professional al curs acadèmic 2006-2007, i donar resposta a la diversitat de necessitats educatives de l'alumnat de la nostra Comunitat, en virtut de les competències que m'atribuïx l'article 35 de la Llei 5/1983, de 30 de desembre, de Govern Valencià,
  
ORDENE
  
Apartat únic. Modificació de l'Orde de 3 d'octubre de 2003, de la Conselleria de Cultura, Educació i Esport, per la qual s'anticipa l'aplicació de l'avaluació, la promoció i els requisits per a l'obtenció del Títol de Graduat en Educació Secundària Obligatòria, regulats per la Llei Orgànica 10/2002, de 23 de desembre, de Qualitat de l'Educació, en el curs acadèmic 2003-2004.
  
1. L'apartat sext de l'Orde de 3 d'octubre de 2003, es modifica en els termes següents:
  
?Sext. Repetició de curs
  
1. Una vegada realitzada la prova extraordinària de setembre, quan el nombre d'àrees o matèries no superades fóra superior a dos, l'alumnat de 1r i 2n haurà de repetir el curs en la seua totalitat. L'alumnat de 3r i 4t haurà de repetir el curs en la seua totalitat o incorporar-se a un Programa d'Adaptació Curricular en Grup o a un Programa de Diversificació Curricular, en les condicions previstes en l'Orde de 18 juny de 1999, de la Conselleria de Cultura, Educació i Ciència, per la qual es regula l'atenció a la diversitat en l'Educació Secundària Obligatòria (DOGV de 29.06.99).
  
2. L'alumnat podrà repetir cada curs una sola vegada.
  
3. Si l'alumne o l'alumna repetix 2n o 3r en el present curs i, al finalitzar-lo, no complix els requisits per a promocionar al curs següent, en la corresponent sessió d'avaluació, l'equip d'avaluació, assessorat pel Departament d'Orientació o per qui tinga atribuïdes les seues funcions, i prèvia consulta als pares, decidirà el que corresponga tenint en compte la maduresa de l'alumne o de l'alumna en relació amb els objectius de l'etapa i les seues possibilitats de progrés, en les condicions següents:
  
a) Si repetix 2n, la incorporació a 3r o a un Programa d'Adaptació Curricular en Grup, en les condicions previstes en la mencionada Orde de 18 juny de 1999 i sempre que complisca 15 anys en 2004.
  
b) Si repetix 3r, la incorporació a 4t o a un Programa de Diversificació Curricular, en les condicions previstes en la mencionada Orde de 18 juny de 1999?.
  
2. L'apartat sèptim, punt 2, de l'Orde de 3 d'octubre de 2003, es modifica en els termes següents:
  
?2. Si una vegada realitzada la prova extraordinària, el nombre d'àrees o matèries no superades és superior a dos, l'alumnat haurà de repetir el 4t curs en la seua totalitat o incorporar-se a un Programa de Diversificació Curricular, en les condicions previstes en la citada Orde de 18 juny de 1999, sempre que no haja complit els 18 anys. El mateix criteri s'utilitzarà amb l'alumnat a qui no s'aplique l'excepció prevista en el punt 3 d'este mateix apartat?.
  
3. L'apartat octau, punt 2, de l'Orde de 3 d'octubre de 2003, es modifica en els termes següents:
  
?2. Els alumnes i les alumnes podran realitzar una prova extraordinària de les àrees i matèries que no hagen superat, en els primers dies del mes de setembre. Una vegada realitzada esta prova, en sessió d'avaluació, l'equip d'avaluació corresponent incorporarà este alumnat al segon curs del Programa. En el cas que s'incorpore amb àrees o matèries no superades, s'indicaran en el corresponent informe d'avaluació individualitzat les dificultats que presenta en cada una d'elles, amb l'objecte que es puguen adoptar les mesures educatives que s'establisquen per a facilitar la seua superació?.
  
4. L'apartat nové, de l'Orde de 3 d'octubre de 2003, es modifica en els termes següents:
  
?Nové. Programa d'Adaptació Curricular en Grup
  
1. Com a conseqüència del procés d'avaluació, en l'última sessió d'avaluació del Programa d'Adaptació Curricular en Grup que es realitze en el mes de juny, l'equip d'avaluació del grup, tenint en compte la maduresa de l'alumne o de l'alumna en relació amb els objectius de l'etapa i les seues possibilitats de progrés, prendrà una de les decisions següents respecte a l'alumnat que haja superat tots els àmbits i àrees:
  
a) La seua incorporació a 3r, si no l'haguera cursat amb anterioritat. La seua incorporació a 4t si ja haguera cursat 3r.
  
b) La seua incorporació a un Programa de Diversificació Curricular, en les condicions previstes en la ja citada Orde de 18 juny de 1999, i sempre que complisca 16 anys en 2004
  
2. Els alumnes i les alumnes podran realitzar una prova extraordinària dels àmbits i àrees que no hagen superat, en els primers dies del mes de setembre. Una vegada realitzada esta prova, en sessió d'avaluació, l'equip d'avaluació corresponent prendrà les mateixes decisions contemplades en el punt anterior respecte a l'alumnat que haja superat tots els àmbits i àrees.
  
3. Després de la prova extraordinària de setembre, l'alumnat que tinga algun àmbit o àrea no superades
  
a) Si complix 15 anys en 2004, estarà un any més en el Programa d'Adaptació Curricular en Grup.
  
b) Si complix 16 anys en 2004, podrà incorporar-se a un Programa de Diversificació Curricular, en les condicions previstes en la mencionada Orde de 18 juny de 1999, sempre que així ho propose l'equip d'avaluació en la sessió corresponent, tenint en compte la maduresa de l'alumne o de l'alumna en relació amb els objectius de l'etapa i les seues possibilitats de progrés. En cas contrari, l'alumne o l'alumna podrà accedir a les distintes ofertes de Programes de Garantia Social, en les condicions previstes en l'Orde conjunta de 24 de febrer de 2000, de les Conselleries de Cultura, Educació i Ciència, i d'Ocupació, per la qual es regulen estos Programes (DOGV de 14.03.00), modificada per l'Orde conjunta de 16 de març de 2001, de les Conselleries de Cultura i Educació i d'Economia, Hisenda i Ocupació (DOGV de 02.04.01)?.
  
5. La disposició derogatòria única, punt 2, de l'Orde de 3 d'octubre de 2003, es modifica en els termes següents:
  
?2. Queden derogats els apartats vint; vint-i-u; vint-i-nou, 1, 4, 5 i 6; trenta-nou,1, 4, i 5, de l'Orde de 18 de juny de 1999, de la Conselleria de Cultura, Educació i Ciència, per la qual es regula l'atenció a la diversitat en l'Educació Secundària Obligatòria (DOGV de 29.06.99)?.
  
DISPOSICIÓ TRANSITÒRIA
  
Única. Autorització de Programes de Diversificació Curricular i de Programes d'Adaptació Curricular en Grup per al curs 2004-2005
  
1. Els centres docents que tinguen més de 8 grups entre 3r i 4t de l'Educació Secundària Obligatòria, podran sol·licitar l'autorització del primer curs del Programa de Diversificació Curricular o la substitució dels dos grups de segon curs ja sol·licitats, per un grup de 1r i un altre de 2n. En tot cas, el Programa de Diversificació Curricular d'estos centres tindrà com a màxim dos grups autoritzats. El termini de presentació d'estes sol·licituds serà de 15 dies hàbils, comptats a partir de l'endemà de la publicació d'esta orde en el Diari Oficial de la Generalitat Valenciana. Estes sol·licituds es tramitaran d'acord amb el procediment previst en l'Orde de 18 de juny de 1999 (DOGV de 29.06.99).
  
2. Perquè s'autoritze el funcionament d'un Programa d'Adaptació Curricular en Grup, aquells centres docents que es determine segons disposa l'Orde de 18 de juny de 1999, disposaran d'un termini per a presentar la seua sol·licitud de 15 dies hàbils, comptats a partir de l'endemà de la publicació d'esta orde en el Diari Oficial de la Generalitat Valenciana. Estes sol·licituds es tramitaran d'acord amb el procediment previst en l'Orde de 18 de juny de 1999 (DOGV de 29.06.99).
  
3. Als efectes de constitució i autorització d'un Programa de Diversificació Curricular organitzat en un sol curs, només es tindrà en compte l'alumnat que cursa 3r per primera vegada i que complix 16 anys en 2004, una vegada realitzades les sessions d'avaluació corresponents a les proves extraordinàries de setembre, sense perjuí del que disposa el punt 2 de l'apartat 26 de l'Orde de 18 juny de 1999.
  
4. La Direcció General d'Ensenyament autoritzarà de manera definitiva, si correspon, els grups sol·licitats del Programa de Diversificació Curricular i del Programa d'Adaptació Curricular en Grup. Per a això:
  
a) Els centres docents, realitzades les sessions d'avaluació posteriors a les proves extraordinàries, remetran l'annex I que figura en esta orde, per al Programa de Diversificació Curricular, o l'annex II, per al Programa d'Adaptació Curricular en Grup, a la Direcció Territorial de Cultura, Educació i Esport corresponent, abans del dia 10 de setembre de 2004.
  
b) Les Direccions Territorials, després de comprovar la Inspecció d'Educació que el centre docent complix els requisits, remetran a la Direcció General d'Ensenyament la proposta d'autorització definitiva dels grups del Programa de Diversificació Curricular, així com dels Programes d'Adaptació Curricular en Grup.
  
DISPOSICIONS FINALS
  
Primera. Facultat per a l'aplicació i desenrotllament
  
S'autoritza la Direcció General d'Ensenyament a dictar totes les disposicions necessàries per a la interpretació, aplicació i desenrotllament del que establix la present orde.
  
Segona. Entrada en vigor
  
Esta orde entrarà en vigor l'endemà de la seua publicació en el Diari Oficial de la Generalitat Valenciana.
  
València, 3 de juny de 2004
  
El conseller de Cultura, Educació i Esport,
  
ESTEBAN GONZÁLEZ PONS


Còpia Permalink ELI